PTTเปิดแผนลงทุน5ปี
PTTเปิดแผนลงทุน 5 ปี รวม 3.27 แสนล้านบาท
24 ธ.ค. 2553

PTTเปิดแผนลงทุน 5 ปี รวม 3.27 แสนล้านบาท
นายประเสริฐ บุญสัมพันธ์ ประธานเจ้าหน้าที่บริหารและกรรมการผู้จัดการใหญ่บริษัท ปตท. (PTT) ขอแจ้งว่า คณะกรรมการ ปตท. ในการประชุมเมื่อวันที่ 24 ธันวาคม 2553 ได้พิจารณาสถานการณ์พลังงาน แนวโน้มเศรษฐกิจและการเงินทั้งในและต่างประเทศ ทิศทางและกลยุทธ์ในการดำเนินธุรกิจของ ปตท. แผนการลงทุน ประมาณการผลการดำเนินงาน ประมาณการกระแสเงินสดระยะยาวและอัตราส่วนทางการเงิน และมีมติอนุมัติแผนการลงทุน 5 ปี (ปี 2554-2558) ของ ปตท. วงเงินรวม 327,038 ล้านบาท (ประกอบด้วยเงินลงทุนในโครงการที่ได้รับอนุมัติแล้วจำนวน 228,789 ล้านบาท และเงินลงทุนในโครงการใหม่ตามโอกาสที่เอื้ออำนวยในอนาคตจำนวน 98,249 ล้านบาท)
ทั้งนี้ การลงทุนส่วนใหญ่ของ ปตท. เป็นการลงทุนในกลุ่มธุรกิจก๊าซธรรมชาติ ซึ่งมีโครงการหลักประกอบด้วย โครงการก่อสร้างท่อส่งก๊าซฯ เส้นที่ 4 บนบก โครงการก่อสร้างโรงแยกก๊าซฯ โครงการก่อสร้างท่อส่งก๊าซฯ เพื่อนำส่งก๊าซฯ ให้กับลูกค้า สำหรับเงินลงทุนในธุรกิจร่วมทุนเป็นเงินลงทุนในบริษัท พีทีที แอลเอ็นจี จำกัด บริษัท ปตท. กรีนเอ็นเนอร์ยี่ จำกัด และการลงทุนธุรกิจพลังงานในต่างประเทศ เป็นต้น